Syriske fly skal ha bombet sykehus
Elleve sivile, deriblant to leger, ble drept i angrepet onsdag på sykehuset i byen al-Bab, to mil nord for Aleppo, ifølge Aleppo Media Center. Videoopptak som er lagt ut på nettet, viser liket av et lite barn som bæres ut av sykehuset, mens et annet barn ligger på gulvet, dekket av blod og bygningsrester. På opptaket er lufta i bygningen full av støv, mens bygningsrester og ramponerte air condition-anlegg ligger spredt utover gulvet. Akuttmottaket og røntgenavdelingene ble rasert, ifølge mediesenteret. Syriske fly har mange ganger bombet sivile skoler, sykehus og bakerier, som alle er ulovlige mål i henhold til folkeretten.
Syriske fly skal ha bombet et av de største sykehusene i den opprørskontrollerte delen av det nordlige Syria, ifølge vitner og videoopptak.